**8.tēma**

1. **Nevalstiskās organizācijas izveide un vadīšana II**

**2. NVO finansējuma avoti**

NVO ir bezpeļņas organizācijas, kas veic darbību statūtos noteikto mērķu sasniegšanai. Tomēr organizācijām nepieciešami ieņēmumi, lai tās varētu nodrošināt savu darbību, piemēram, iegādāties materiālus dažādu aktivitāšu īstenošanai.

~~S~~avu mērķu sasniegšanai un ikdienas darbības nodrošināšanai, NVO saņem finansējumu, izmantojot iekšējos resursus - biedru naudu un biedru ziedojumus. Biedru naudas apmēru un to samaksas kārtību nosaka katra organizācija. Visbiežāk biedr~~u~~ nauda apjoma ziņā ir salīdzinoši neliela un var segt mazu daļu vajadzību. Tāpat organizācija var saņemt ārēju finansējumu - naudas un materiālus ziedojumus, dāvinājumus, dotācijas, Ieguldījumi. NVO var pati var veikt saimnieciskās darbības - preču un pakalpojumu pārdošanu, bet tas nedrīks būt galvenais ienākuma veids.

3. **NVO īsteno savas idejas projektos**

 Daudzas nevalstiskās organizācijas (NVO) veic savu darbību un īsteno iedejas, realizējot projektus, kas saistīti ar organizācijas mērķiem. Bieži vien šie projekti tiek finansēti no pašvaldības budžeta.

Likuma “Par pašvaldībām” 12.pants nosaka - pašvaldībām ir tiesības atbalstīt pilsoniskās sabiedrības aktivitātes, lai veicinātu vietējās kopienas attīstību un ir iedzīvotāju interesēs. Pašvaldības var finansēt nevalstiskās organizācijas, organizējot atklātus projektu konkursus, lai atbalstītu nevalstisko organizāciju iniciatīvas, vai iepērkot pakalpojumus no nevalstiskām organizācijām. Tā kā nepastāv tiesiskā regulējuma projektu konkursu organizēšanai, tad praksē procedūru nosaka katras pašvaldības domes apstiprināts konkursa nolikums. Nosakot kritērijus konkursā atbalstāmajiem projektiem, pašvaldībām ir jānodrošina, lai tie būtu saskaņā ar pašvaldības iedzīvotāju vajadzībām un interesēm.

4. **NVO projektu finansējums Latvijā**

Latvijā nevalstiskajām organizācijām ir pieejami vairāki finanšu avoti. Tie ir gan publiskie avoti, ko piedāvā Latvijas valsts pārvaldes institūcijas, gan pašvaldību atbalsta instrumenti, gan dažādu starptautisko fondu, kā arī privāto fondu līdzekļi.

Iespējams izdalīt šādus NVO finansējuma no valsts līdzekļiem veidus: samaksa par deleģētu valsts vai pašvaldību uzdevumu īstenošanu; samaksa projektu īstenošanai pēc dalības projektu konkursos; samaksa par pakalpojumu sniegšanu; finansējums nodokļu atlaižu veidā.

Latvijas Republikas Kultūras ministrijai un Sabiedrības integrācijas fondam sadarbojoties, NVO darbības atbalstam tika izveidota atsevišķa valsts budžeta programma “**NVO fonds**”, kas uzsāka darbību 2016. gadā. “NVO fonds”tika izveidots, lai sabiedrība varētu līdzdarboties un iesaistīties tai aktuālo jautājumu risināšanā. Katru gadu tiek izsludināts atklāts konkurss, kurā var piedalīties biedrības un nodibinājumi, kas darbojas sabiedrības interesēs, veicinot pilsonisko līdzdalību, sabiedrības interešu aizstāvību un demokrātiju. Līdz ar pašvaldību projektu konkursu finansējumu, programma "NVO fonds" lielākajai daļai organizāciju ir visbūtiskākie finanšu instrumenti.

Pēc Latvijas iestāšanās Eiropas Savienībā kļuva pieejams finansējums no vairākiem starptautiskiem fondiem. Starptautiskie fondi vai atbalsta programmas piešķir finansējumu projektiem, kas balstās uz partnerību starp institūcijām un organizācijām, un ~~kas~~ darbojas dažādās valstīs.

5. **NVO finansējums no starptautiskiem finanšu resursiem**.

Šeit ir dažu finansējuma avotu saraksts, kas pieejams Latvijas NVO:

* **Aktīvo iedzīvotāju fonds** ir Eiropas Ekonomikas zonas un Norvēģijas grantu programma, kuras darbībai finansējums piešķirts 15 Eiropas valstīm, tostarp arī Latvijai. Programmas mērķis ir pilsoniskās sabiedrības un iedzīvotāju līdzdalības stiprināšana un mazaizsargāto iedzīvotāju grupu spēju vairošana.
* Ziemeļvalstu Ministru padomes atbalsta programma - “**Ziemeļvalstu un Baltijas valstu NVO programma”.** Programmas mērķis ir sadarbības veicināšana starp Ziemeļvalstu un Baltijas valstu nevalstiskām organizācijām, pilsoniskās sabiedrības stiprināšana un jaunu ilgtspējīgu iniciatīvu atbalstīšana.
* **ASV vēstniecības mazo grantu programma**. Mazo grantu programma izveidota kā elastīgs mehānisms, kas ļautu vēstniecībai atbalstīt iniciatīvas, kas veido atklātākas un konkurētspējīgākas politiskās un ekonomiskās sistēmas, kā arī aizsargā cilvēktiesības.
* Ir arī citi fondi un atbalsta programmas.

***Tagad mums ir 15 minūšu pārtraukums. Varam turpināt!***

6. **Finanšu uzskaite**

Droša organizācijas finanšu uzskaite un pārvaldīšana veido NVO stabilitāti ilgtermiņā.

Nevalstiskās organizācijas valdei ir pienākums organizēt grāmatvedības uzskaiti saskaņā ar grāmatvedību reglamentējošiem normatīvajiem aktiem un veikt citus pienākumus saskaņā ar statūtos noteikto kompetenci. Grāmatvedības sniegtajai informācijai jābūt patiesai, salīdzināmai, savlaicīgai, nozīmīgai, saprotamai un pilnīgai. Grāmatvedībai ir jānodrošina ieņēmumu un izdevumu norobežošana pa pārskata periodiem. Grāmatvedībā uzskatāmi atspoguļojami visi saimnieciskie darījumi. Grāmatvedības reģistros izdara ierakstus, kas pamatoti ar attaisnojuma dokumentiem (piemēram, kases čekiem).

Pareizas finanšu pārvaldības galvenais nosacījums - skaidri pārskatāmā budžeta veidošana, savlaicīga uzdevumu noteikšanā un finansējuma plānošana, kā arī organizācijas attīstības prognoze.

7. **Gada pārskats**

Viens no būtiskākajiem dokumentiem, kas sniedz informāciju ikvienam interesentam par NVO darbu, ir **gada pārskats**, ko sagatavo saskaņā ar likumu “Par grāmatvedību” un citiem normatīvajiem aktiem.

Gada pārskatu vai tā daļas - ieņēmumu un izdevumu pārskatu un ziedojumu un dāvinājumu pārskatu - sagatavo organizācijas valde. Pēc tam tas ir jāapstiprina pārvaldes institūcijai (var būt kopsapulce un valde). Gada pārskats jāiesniedz līdz noteiktam datumam (Latvijā līdz 31. martam).

8. **Diskusija un praktiskās nodarbības**

Kāpēc jāpiedalās projektu konkursos?

Pieteikuma sagatavošana projektu konkursam.

Praktiski ieteikumi projekta izdevumiem.

**9. Paldies!**